หุ้น-น้ำมันสหรัฐปิดบวกแรง
นักลงทุนพอใจที่ผู้นำชาติยุโรปออกมาตรการ เพื่อคลี่คลายวิกฤติการเงินในยูโรโซน ช่วยให้ดัชนีหุ้นพุ่งขึ้นเกือบ 280 จุด น้ำมันบวกกว่า 7 ดอลล่าร์
30 มิ.ย. 2555

นักลงทุนพอใจที่ผู้นำชาติยุโรปออกมาตรการ เพื่อคลี่คลายวิกฤติการเงินในยูโรโซน ช่วยให้ดัชนีหุ้นพุ่งขึ้นเกือบ 280 จุด น้ำมันบวกกว่า 7 ดอลล่าร์ 
ปิดการซื้อขายตลาดหุ้นสหรัฐ นักลงทุนเข้าซื้อหุ้นในกลุ่มบลูชิพ ทั้งสถาบันการเงิน เทคโนโลยีและอุตสาหกรรมหนัก เนื่องจากพอใจที่ผู้นำอียูบรรลุข้อตกลงให้นำเงินจากกองทุนช่วยเหลือของยุโรปเข้าไปอุ้มธนาคารที่กำลังจะล้มละลายได้โดยตรง รวมถึงจัดตั้งหน่วยงานพิเศษตรวจสอบธนาคารของประเทศในยูโรโซน เพื่อป้องกันไม่ให้เกิดวิกฤติการเงินขึ้นซ้ำอีก
ด้านราคาน้ำมันดิบตลาดไนเม็กซ์ พุ่งขึ้นถึง 7.27 ดอลลาร์สหรัฐ ปิดที่ระดับ 84.96 ดอลลาร์สหรัฐต่อบาร์เรล ทำให้หลังปิดตลาด ดัชนีหุ้นดาวโจนส์พุ่งขึ้น 277.83 จุด ปิดที่ระดับ 12,880.09 จุด แนสแดคปิดที่ระดับ 2,935.05 จุด เพิ่มขึ้น 85.56 จุด  หรือกว่า 3% และเอสแอนด์พีปิดที่ระดับ 1,362.16 จุด เพิ่มขึ้น 33.12 จุด.